Na podlagi 189. člena Zakona o urejanju prostora – ZUrep-2 (Ur. l. RS,št. 61/17) in 16. člena Statuta Občine Makole (Uradno glasilo slovenskih občin, št. 2/2007, 45/2014 in 64/2016) je Občinski svet občine Makole na svoji redni seji, dne sprejel

**ODLOK**

**o določitvi območja predkupne pravice Občine Makole**

1. člen

S tem odlokom se določa območje, na katerem velja predkupna pravica Občine Makole na nepremičninah na območju občine Makole.

2. člen

(1) Območje predkupne pravice občine obsega:

* stavbna zemljišča,
* ureditveno območje naselij,
* kmetijska, gozdna, vodna in druga zemljišča za namen graditve objektov gospodarske javne infrastrukture in objektov, ki se uporabljajo za varstvo pred naravnimi in drugimi nesrečami,
* območje za dolgoročni razvoj naselja, kot je določeno v veljavnem občinskem prostorskem načrtu.

(2) Območje predkupne pravice obsega tudi območja objektov obstoječe gospodarske javne infrastrukture. Za obstoječe in bodoče objekte gospodarske javne infrastrukture se štejejo tisti objekti, ki so že zgrajeni ter vsi tisti, ki so predvideni za komunalno opremljanje območij, določenih z veljavnimi občinskimi prostorskimi akti.

(3) Občina lahko predkupno pravico uveljavlja tudi na objektih, ki so razglašeni za kulturno ali naravno dediščino z veljavnimi predpisi.

3. člen

Za območja stavbnih zemljišč in ureditvenih območij naselij se upoštevajo območja teh zemljišč, kot so določena v veljavnih občinskih prostorskih aktih – grafični del.

4. člen

(1) Občina lahko uveljavlja zakonito predkupno pravico na nepremičninah na območjih občine, določenih v 2. členu tega odloka.

(2) O uveljavljanju ali neuveljavljanju zakonite predkupne pravice na nepremičninah in o nakupu nepremičnin odloča Občinska uprava. Pri uveljavljanju predkupne pravice do vrednosti 10.000 EUR je potrebno soglasje župana, pri vrednosti nad 10.000 EUR pa soglasje Občinskega sveta.

5. člen

(1) Ta odlok začne veljati osmi dan po objavi v Uradnem glasilu slovenskih občin.

(2) Z dnem uveljavitve tega odloka za območje občine Makole preneha veljati Odlok o predkupni pravici Občine Slovenska Bistrica (Ur.l. RS, št. 36/2003).

Številka:

Makole, dne Franc Majcen

Župan

Občine Makole